་།
ཀོཉ་ཧཾ་ཞེས་ན་རོ་གཅིག་དང་པླུ་ཏའི་ཡི་གེ་ཡོད་ན་ནི། ཤིན་ཏུ་རིང་བའི་ཡི་གེ་ཡིན་
པས་རིམ་པ་ལྟར་ཀེའེ་ཨི་ལ་ཤ་དང་། ཀོའོ་ཨུ་ཤི་ཀ་དང་ཀོའོ་ཨུ་ཧཾ་ཞེས་མིག་འཛུམ་མཾ་
སེ་གོལ་གསུམ་གྱི་ཡུན་དུ་ཀློག་གོ །རྒྱུ་མཚན་དེའི་ཕྱིར་འགྲེང་བུ་དང་ན་རོ་ཡོད་པའི་
ཡི་གེ་དང་། ཨྃ་ལ་འ་ཆུང་འདོགས་པར་བྱེད་པ་བོན་པོ་དང་། གསང་སྔགས་རྙིང་མ་
བའི་ལུགས་ཡིན་ཞེས་དཔང་ལོ་ཙཱ་བློ་གྲོས་བརྟན་པས་གསུངས་པའི་ཕྱིར་རང་ལུགས་
ལ་སྤང་བར་བྱ་སྟེ། འགྲེང་བུ་དང་ན་རོ་ཡོད་པ་རིང་པོའི་ཡི་གེ་ཡིན་ཅིང་། འ་ཆུང་
ཡང་རིང་ཆ་ཡིན་པས་རིང་པོ་ལ་རིང་ཆ་འདོགས་མི་དགོས་ལ། ཅི་སྟེ་དགོས་ཀྱང་ཉིས་
བརྩེགས་བྱས་ན་ཤིན་ཏུ་རིང་པོར་འགྱུར་བའི་ཕྱིར་རོ། །དཎྜ་ལྟ་བུ་ཎ་དང་ཌ་གཉིས་
བརྩེགས་པའི་ཐོག་མ་ཎ་དེ་དེའི་གོང་མ་དའི་མཐའ་རྟེན་ལ་འདན་ཞེས་ཡར་སྦྱོར་ཞིང་
ཎ་དེའི་འོག་མ་ཌ་ལྟ་བུ་རྣམས་ནི་དྲ་ཞེས་དཀྱུས་སུ་ཀློག་སྟེ་གཞན་ཡང་ཀྵ་ནྟི་ལ་ཁྱན་ཏི་
ཞེས་པ་ལྟར་རོ། ། སྤྱིར་ང་རོ་རྣམ་བཅད་སྔ་ ཕྱིའི་འབྲེལ་མཚམས་གཅོད་བྱེད་དུ་
མཐར་རྟེན་དུ་རྦ་ཝངས་ཙར་ཏི་དང༌། སངས་ཀི་དབྲི་ཏ་དང༌། ཤྲཱི་ཧི་ས་ཏྲི་རི་ཧི་
གསུངས་ཀྱང་དམིགས་བསལ་དུ་བྷ་ཝཾ་ཤྩ་ར་ཏི་དང་སཾ་སྐྲྀ་ཏ་ལྟ་བུ་ང་རོ་དང་ཧྲཱིཿདྷཱིཿལྟ་
བུ་རྣམ་བཅད་གར་རུང་ཡོད་ཀྱང་རྗེས་ཀྱི་ཤ་དང་ཥ་དང་ས་གསུམ་ལ་དབྱངས་སྲོག་ཏུ་
ཞུགས་མེད་ན་དེ་རྣམས་་ང་རོ་རྣམ་བཅད་གང་ཡིན་དང་སྦྲགས་ཏེ། ཡི་གེ་སྔ་མའི་
ཞེས་སྦྱོར་དགོས་པ་ཡང་མང་དུ་ཡོད་དོ། །འོ་ན་གོང་དུ་ཤ་ཥ་སའི་གོང་གི་རྣམ་བཅད་
སར་ཀློག་དགོས་པ་དང་། འདིར་རྣམ་བཅད་ཧ་རུ་བོས་ནས་ཤ་ཥ་ས་དེའི་མཐའ་རྟེན་
དུ་ཧྲཱིཿ་ཧི་ས་ཞེས་འབོད་པ་ཇི་ལྟ་བུ་ཞེ་ན། ཤ་ཥ་ས་གསུམ་ལ་སྲོག་ཡོད་པ་ན་མཿསུ་ག་
154

ཏ་དང་། ན་མཿས་མནྟ་ལྟ་བུ་ལའང་ན་མས་སུ་ག་ཏ་དང་། ན་མས་སམནྟ་ཟེར་ཡང་།
གོང་དུ་མཐར་སྦྱོར་དགོས་པ་མང་པོ་ཡོད་པ་དངོས་སུ་སྨོས་པའི་ཤུགས་ལ་མི་སྦྱོར་
དགོས་པའང་ཡོད་པ་བསྟན་པས་དེ་གཉིས་ལྟ་བུའི་དབང་དུ་བྱས་ཏེ་སར་ཀློག་པ་
བསྟན་ཅིང་། : གཅིག་ཤོས་དེས་ཤེས་སོ། །བྱ་ཉྫ་ལྟ་བུའི་ཉ་དང༌། གྷཎྜ་ལྟ་བུའི་ཎ་
གཉིས་ནི་འབེ་ཡན་ཛ་དང་། རྒན་དྲ་ཞེས་ན་རུ་ཀློག་པ་དང༌། པྲལྟ་བུའི་ཤ་དང་
པུཎྚི་ཀུ་རུ་ལྟ་བུའི་ཥ་གཉིས་ནི་པ་རས་ན་ཧ་དང༌། པུས་ཏྲིང་ཀུ་རུ་ཞེས་ས་ལྟར་དུ་
ཀློག་པ་དང་། མུ་ཀྟི་ལྟ་བུའི་ཀ་ནི་མུག་ཏི་ཞེས་ག་རུ་དང༌། ཤཔྟ་ལྟ་བུའི་པ་ནི་ཤབ་ཏ་
ཞེས་བ་རུ་སྦྱོར་རོ། །གཙྪལྟ་བུའི་ཙ་དང༌། ཏ་ཚྭ་ཏ་ལྟ་བུའི་ཚ་དང༌། ལཛྫིཏ་ལྟ་བུའི་
ཛ་དང༌། ཕཊ་ལྟ་བུའི་ཊ་དང་ཏཌ་ཀོ་རེ་ལྟ་བུའི་ཌ་དང༌། ཡཏྣལྟ་བུའི་ཏ་དྲུག་ནི་
རིམ་པ་བཞིན་འགད་ཚ་དང༌། ཏད་ཤེ་ཝི་ཏེ་དང༌། ལང་ཛི་ཏ་དང༌། ཕད་དང་།
ཏད་ཀོའོ་རེའེ་དང༌། ཡད་ནཧ་ཞེས་ཐམས་ཅད་དར་སྦྱོར་ཏེ་དེ་དག་ནི་རྒྱ་ཡིག་ཁོ་
ནའི་མཐའ་རྟེན་ཀློག་ཚུལ་ཏེ རྒྱ་བོད་ཐུན་མོང་གི་མཐའ་རྟེན་ནི་ག་ང་ད་ན་བ་མ་ར་
ལ་ས་དགུ་སྟེ་ཀློག་ཚུལ་བོད་ལྟར་བྱ་ལ། མཐའ་རྟེན་དུ་མི་འགྱུར་བའི་ཡི་གེ་ཡང་ཁ་ཋ་
ཐ་ཕ་སོགས་བཅུ་གཉིས་ཡོད་དོ། །དེ་ལྟ་བུའི་མཐའི་རྟེན་དེ་དག་ཀུན་ཀྱང་བོད་ཡིག་
ཀློག་ཚུལ་ལས་སྐད་ཤུགས་ཆེ་བར་རང་སྒྲ་དང་བཅས་བརྗོད་པར་བྱའོ། །རཛྙཱ་ལྟ་བུའི་
ཛ་དང་ཉ་འདུས་པ་ཛྙ་དང༌། རཀྵ་ལྟ་བུའི་ཀ་དང་ཥ་འདུས་པ་ཀྵ་ཡི་གེ་གཉིས་པོ་ནི་
སྟེང་མ་ར་ལྟ་བུའི་མཐའ་རྟེན་ལ་ཡར་སྦྱོར་བ་དང་། མར་དཀྱུས་སུ་ཀློག་པ་གཉིས་ཀ་
བྱེད་པར་གསེར་གྱི་ཡང་ཞུན་ལས་དང་ཇོ་ནང་པས་གསུངས་པའི་ཕྱིར་རང་འགྱའ་
དང་། རག་ཁྱ་རུ་ཀློག་ལ། ཇོ་ནང་བས། གཉིས་ཀ་བྱེད་མོད་ཅེས་ཛྙ་དང་ཀྵ་ལའང་
སད་ཏི་ཝ་ཞེས་ཉིས་འབོད་བྱེད་རྒྱུ་མེད་པ་ས་ཏོ་ཝ་ཞེས་ཀློག་དགོས་པས་ཤེས་པར་བྱའོ་
ཉིས་འབོད་བྱེད་བྱེད་པ་དང་མི་བྱེད་པ་གཉིས་ཀ་ཡོད་གསུངས་པས། མི་བྱེད་པ་ནི་
བེཛྙ་དང་ཨ་ཀྵ་ར་ལ་འབི་འགྱའ་དང་ཨ་ཁྱ་ར་ལྟ་བུའོ། །གཞན་མ་ས་ཏྭ་སོགས་ལ་ནི་
ཞེས་གསུངས་སོ། །ཙ་ཀྲ་ལ་ཙག་ཀྲ་ཞེས་འབོད་ན་བཛྲ་ལ་འབད་ཛར་དང་། བིདྱལ་
བིད་དེ་ཡ་ཞེས་འབོད་ན་ཏདྱལའང་ཏད་དེ་ཡ་ཟེར་དགོས་ཏེ་སྒྲུབ་བྱེད་རྣམ་པ་ཀུན་
155

ནས་མཚུངས་པའི་ཕྱིར་རོ། འོན་ཀྱང་ཇོ་ནང་པས། མིང་གཞན་ལ་མི་སྦྱོར། ཞེས་
པའི་དོན་ལའང་བརྟག་གོ ། སངྑཾ་ལྟ་བུའི་གསལ་བྱེད་ཀྱི་ཡི་གེ་རང་འདྲ་གཉིས་
བརྩེགས་པ་ནི་སར་བ་བཾ་ཞེས་སོ་སོ་རུ་ཕྲལ་ཏེ་མི་ཀློག་པར་ས་རྦ་དཀྱུས་མ་ལས་ཁ་
ཁེངས་པ་ལྟར་སྐད་འཕངས་མཐོན་པོའི་གདངས་ཀྱིས་བཀླག་པར་བྱའོ། །གསལ་
개장 작업
བྱེད་ཀྱི་ཡི་གེ་མི་འདྲ་བ་ནི། དཔེར་ན་རྨེ་ལྟ་བུ་མང་བ་དང༌། ཀྴ་ཀ་ལྟ་བུ་ཉུང་བ་སྟེ་
གང་བརྩེགས་པར་གྱུར་ཀྱང་། །ཧ་ཁྱ་མ་ལ་ཝར་ཡང་དང་ཀ་ཁ་ཞེས་རང་རང་སོ་སོར་
ཕྲལ་ཏེ་རང་སྒྲ་ཐོན་པ་ཙམ་དུ་མྱུར་བར་བཀླག་གོ །སྐནྡྲ་ལྟ་བུའི་ཀ་དང༌། སྦ་ལ་ཏེ་
ལྟ་བུའི་ཁ་དང་། སྟ་མྦྷ་ལྟ་བུའི་ཏ་དང༌། སྠིར་ལྟ་བུའི་ཐ་དང་། སྦ་རུ་ལྟ་བུའི་པ་
དང༌། སྤོཊ་ལྟ་བུའི་ཕ་དང༌། སྨ་ར་ལྟ་བུའི་མ་རྣམས་འ་ཐོད་དུ་ས་མགོ་ཡོད་པ་ནི་བླ་
སྟེ་སྟེང་གི་ས་མགོ་ལ་འབོད་རྒྱུ་མེད་ཀྱང་ཐབས་ཀྱིས་བསྣན་ཀར་སྣོན་པ་ཙམ་དུ་འདོད་
པ་ནི། རྒྱ་གར་ཤར་ཕྱོགས་པ་དང་ནུབ་ཕྱོགས་པའི་སྡེ་པའི་ལུགས་ཡིན་ལ། རྒྱ་གར་
དབུས་པ་དང་ནི། ལྷོ་ཕྱོགས་པ་གཉིས་པོའི་ལུགས་ལ་ནི་རིམ་པ་ལྟར་ས་གན་རྡ་དང་།
ས་ཁ་ལ་ཏེའ་དང༌། ས་ཏཾརྦ་དང༌། ས་ཐིར་དང་པར་ཤ་དང་། ས་ཕོ་ཏྲ་དང༌། ས་
མ་ར་ཞས་སོ་སོར་ཕྲལ་ཏེ་ཀློག་ཅེས་ཟེར་གྲག་ཀྱང་ཕལ་ཆེར་བླ་ཐབས་སྣོན་པ་ལེགས་
པར་གསུངས་སོ། ཤཱཀྱ་ལྟ་བུའི་ཀ་དང༌། སཾ་ཁྱ་ལྟ་བུའི་ཁ་དང་། གརྒྱ་ལྟ་བུའི་ག་སྟེ་
གསུམ་གྱི་ཡ་བཏགས་ནི་ཤའག་ཀྱ་དང༌། སང་ཁྱ་དང༌། འགར་གྱ་ཞེས་ཀློག་ཚུལ་
བོད་དང་མཚུངས་སོ། །ཨཱ་རྱ་ལྟ་བུའི་ར་ལ་ཡ་བཏགས་པ་ནི་ཨའར་ཡ་ཞེས་སོ་སོར་
ཕྲལ་ཏེ་ཀློག་གོ །པ་ཤྱ་ལྟ་བུའི་གཞན་མ་རྣམས་ཀྱི་ཡ་བཏགས་ནི་པ་ཤེ་ཡ་ཞེས་ཕྱེད་མ་
ལ་འགྲེང་བུ་དང༌། ཕྱེད་མ་ལ་ཡའི་སྒྲ་ཐོན་པ་ཙམ་དང་ནི། བི་ཤྭ་ལྟ་བུའི་ཝ་ཟུར་
བཏགས་པ་རྣམས་ལ་ནི། འབི་ཤོཝ་ཞེས་ཕྱེདམ་ལ་ན་རོ་དང༌་། ཕྱེད་མ་ལ་ཝའི་སྒྲ་
ཐོན་པ་ཙམ་དུ་ཀློག་གོ །པྲ་ཏི་ལྟ་བུའི་ར་བཏགས་པ་ཕལ་ཆེར་ནི་པར་ཏི་ཞེས་སོ་སོར་
ཕྲལ་ཏེ་མྱུར་དུ་ཀློག་ཅིང༌། བལ་ཁོངས་ན་ས་ནི་ཧྲཱིཿསོགས་འགའ་ཞིག་ཞེས་བོད་ལྟར་
156

ཀློག་དགོས་པ་བསྟན་ཏེ། གསེར་ཞུན་ལས། ར་བཏགས་དོན་སྒྱུར་བ་རྣམས་བོད་
བཞིན་ཏེ། །ལོག་སྒྱུར་བ་རྣམས་སོ་སོར་ཕྲལ་མྱུར་ཀློག །ཅེས་གསུངས་པས་སོ། །ཧཱུཾ་
ལེ་ནི་ཧི་དབིའི་ངེས་པར་ཟེར་ཏེ། སྣར་ཐང་པས། དེ་བཞིན་དབྱངས་ཀྱི་རྀ་ལ་
གཉིས། །ར་དང་ལ་རུ་འདོད་པ་འཁྲུལ། །ཞེས་གསུངས་པ་ལྟར། ར་སྒྲ་བཏགས་པ་
མ་ཡིན་པར་དབྱངས་སྲོག་ཏུ་ཞུགས་པ་པར་གྱིས་ཤིག །འོན་ཀྱང་འདི་དང་གོང་གི་
ཉེར་བསྒྱུར་གྱི་སྐབས་སོགས་སུ་ཇོ་ནང་པས། འོན་ཀྱང་སྐད་དོད་མི་ཤེས་འདི་མི་གོ །
ཞེས་གསུངས་པ་ལྟར་རང་ཉིད་ལ་ཡང་དོགས་གནས་དུ་མ་མཆིས་སོ། །སྨྱོ་ལྟ་བུ་ཡ་སྒྲ་
དང་། ཤྲི་ལྟ་བུ་ར་སྒྲ་དང་། དྭེ་ཥ་ལྟ་བུ་ཝ་ཡར་གསུམ་གང་རུང་བཏགས་ན་ནི་སྒྲ་
འདྲེས་ཀྱི་ཡི་གེ་བྱ་བ་ཡིན་ལ། སྒྲ་འདྲེས་ཀྱི་ཡི་གེ་དེ་གསུམ་ལ་ནི་དབྱངས་གུ་གུ་ཞབས་
ཀྱུ་འགྲེང་བུ་ན་རོ་བཞི་པོ་རྣམས་ཡི་གེ་ངོ་བོ་དང༌། བཏགས་པ་སྒྲ་འདྲེས་གཉིས་ཀར་
ལ་དབང་བས་རྦོ་ཡོའོ་དང་། ཤི་རིའི་དང་། འདེ་ཝིའེ་ཁ་ཞེས་མྱུར་དུ་ཀློག་པར་
བྱའོ། །སྒྲ་འདྲེས་དེ་གསུམ་མིན་པའི་ཡི་གི་ཎྚི་ལྟ་བུའི་དབྱངས་གོང་གི་བཞི་དང་།
པུཥྤ་ལྟ་བུའི་ང་རོ་དང་། དྷ་རྨཿལྟ་བུའི་རྣམ་བཅད་དང། བུདྷ་ཡ་ལྟ་བུའི་རིང་ཆ་
དང༌་། སྣནྣ་ལྟ་བུའི་མཐའ་རྟེན་སོགས་ནི་རིམ་བཞིན་ཁ་ཏྲི་དང༌། པུས་པ་དང༌།
རྡར་མཏ་དང། འབུད་རྡའ་ཡ་དང༌། མ་ནིན་ན་ཞེས་བརྩེགས་པའི་འོག་མ་ལ་
དབང་ངོ། །ཨཱ་སྨ་ཀཾ་དང་། པཉྩཾ་དང༌། པུ་ཥཱི་དང༌། ཨུ་བྷཾ་དང་། དཱི་པི་ལྟ་བུ་
གསལ་བྱེད་སྡེ་ལྔ་གང་དང་གང་ལ་ཐོད་དུ་ང་རོ་ཡོད་པ་ཡི། འོག་ན་ཤད་ཡོད་ན་
གསལ་བྱེད་རང་རང་གི་སྡེར་ཀློག་པ་མཐའ་བཙན་པས་ན། རིམ་པ་བཞིན་ཨའས་མ་
ཀང་དང་། པན་ཙན་དང་། པུས་ཏྲིན་དང༌། ཨུ་བ་ཏན་དང། འདིའི་པཾ་ཞེས་སྡེ་
ལྔ་རང་རང་གི་སྡེ་པའི་ལྔ་པ་ང་ཉ་ཎ་ན་མར་ཀློག་པར་གསལ་ཡང་རང་སྒྲ་ཐོན་པ་
དགོས་སམ་སྙམ་མོ། །ཡ་དང་སོགས་ཀྱིས་བསྟན་པར་ལ་ཝ་ཤ་ཥས་ཧ་སྟེ་བརྒྱད་ལ་ནི་
ཤྲཡཾལ་ཤེ་རེ་ཡང་ཞེས་བ་ལྟར་ཐམས་ཅད་ང་རུ་ཀློག་པ་ཡིན་ཞིང་། ཀྵི་ལྟ་བུ་མཐར་
ཟད་ལའང་ང་རུ་ཁྱིང་ཞེས་ཀློག་པ་དང་། ཛྙ་ལ་ན་རུ་ཀློག་པ་ལེགས་སོ། །ཐཾཀ་ར་ལྟ་
བུ་ཀླང་ཀོར་ཅན་དང་འོག་མའི་བར་ཤད་ཀྱིས་ཆོད་མེད་ན་ནི་འོག་མའི་དབང་དུ་བྱས་
157

ན་མཐའ་བཙན་པར་གསུངས་པའི་ཕྱིར་ཐང་ཀར་ཞེས། འོག་མ་ཀ་ལྟ་བུའི་སྡེ་པའི་ལྔ་
པ་ང་ཉིད་དུ་ཀློག་གོ །ཨཾ་ལྟ་བུའི་དབྱངས་ཡིག་གསལ་བྱེད་དང་མ་འབྲེལ་བའི་རྒྱད་པ་
ལ་ནི་ཨང་ཞེས་ང་རུ་ཀློག་པ་ཡིན་ནོ། །པྲིལྟ་བུ་ང་རོ་དང་རྣམ་བཅད་གཉིས་འཛོམ་
ན་པ་རི་ཧེང་ཞེས་ཧེང་གི་སྒྲ་ཐོན་པ་དགོས་སོ། ཧཱུཾ་ལྟ་བུ་སྒྲ་འདྲེས་ཀྱི་ང་རོ་ཡ་ར་ཝ་
གསུམ་རང་རང་དབང་བས་རྦུ་རུ་འུམ་ཞེས་ཀློག་པར་གསུངས་སོ། །ཨོཾ་དང་ཧཱུཾ་གྱི་ང་
རོ་ནི་ཨོ་འོམ་དང༌། ཧུ་འུམ་ཞེས་མ་རུ་འབོད་དོ། །སྣར་ཐང་བ་དང་བྱམས་པ་གླིང་
པ་སོགས་ཧཱུཾ་གྱི་ཐིག་ལེ་པ་རུ་བཞེད་མོད་ཀྱི། འདུས་པའི་རྡོར་བཟླས་ཀྱི་སྔགས་བཧུ་
དང་། ཀུན་རིག་ཊཱིཀ་ཆེན་དང་། གསེར་གྱི་ཡང་ཞུན་སོགས་མར་འབོད་པའི་ཁུངས་
དག་དུ་མ་ཡོད་པས་སྐབས་ཀུན་ཏུ་མ་རུ་འབོད་བ་ནི་འཐད་པར་སེམས་ཤིང་། མི་
གཡོ་པའི་རྟོག་པའི་རྒྱུད་ལས། སུམ་ཅུ་གསུམ་དང་དབྱངས་དྲུག་འདྲེས། །ཉི་ཤུ་རྩ་
ལྔ་བས་བརྒྱན་ནོ། །ཞེས་གསུངས་ཀྱང་། རྒྱུད་སྡེ་སྤྱི་རྣམ་ལས། མི་གཡོ་བའི་རྟོག་པ་
ཞེས་པ་ལེའུ་དགུ་པ་གཅིག་ཡོད་དེ་སྔགས་བཏུ་ནོར་བ་སོགས་ཡོད་པས་མ་དག་གོ །
ཞེས་གསུངས་པས་ཧཱུཾ་ལ་མ་རུང་བའི་སྒྲུབ་བྱེད་ཡང་དག་ཡིན་མིན་བརྟག་པའི་གནས་
སོ། །ལོག་སྡེ་གཞུང་དུ་མ་བསྟན་པ་མ་ཊ་ལྟ་བུའི་ཊ་དང༌། ཀཎྛིཀ་ལྟ་བུའི་ཋ་དང༌།
མ་ཎི་ལྟ་བུའི་ཎ་གསུམ་ནི་མ་ཏྲ་དང༌། ཀན་ཐྲི་ཀ་ཞེས་ཏ་དང་ཐ་ལ་ར་བཏགས་༣
དང་། མ་སྣེ་ཞེས་ས་ན་བཏགས་ལྟར་རོ། །བུ་དྷཱ་དྷིཥྛ་ན་ལྟ་བུའི་རིང་ཆ་ནི་འབུད་རྡ་
ཨ་རྡིས་ཐྲ་ན་ཞེས་ཨ་དང་། ལོ་ཀ་ཤྭ་ར་ལྟ་བུའི་འགྲེང་བུ་ནི་ལོའོ་ཀ་ཨི་ཤོ་ཝ་ར་ཞེས་ཨི་
དང་། པདྨོཎྞཱ་ཥ་ལྟ་བུའི་ན་རོ་ནི་པད་མོ་ཨུས་སྣའི་ཁ་ཞེས་ཨུ་རྣམས་སུ་མཚམས་སྦྱོར་
ཕྲལ་ཏེ་ གསལ་བར་ བརྗོད་ཀྱང་རུང་ཞིང་། དེ་མིན་གཉིས་ཡུན་ གསུམ་ཡུན་ཡ་
བཏགས་ཝ་བཏགས་རྣམ་བཅད་སོགས་ནི་ཀློག་ཚུལ་དྲན་པར་བྱས་ནས་ཚིག་ཧ་ཅང་
གསལ་པོ་མ་ཡིན་པར་རྒོད་མ་མངལ་ལྡན་གྱི་རྟེའུའི་སྐད་ལྟར་འདོན་པར་གསུངས་
སོ། །དེ་ལྟར་ཆེ་ལོང་ཞིག་བཤད་པ་རྣམས་ནི་སྤྱིར་བཏང་གི་ཀློག་ཚུལ་ཡིན་ལ། བཻ་
བག་ཏུ་སྙན་ངག་སོགས་རིག་བྱེད་ཀྱི་གཞུང་ལས་བྱུང་པའི་ཡི་གེའི་རྣམ་གྲངས་དུ་མ་
དང་། ལྷའི་གཟུངས་སྔགས་དང༌། སྙིང་པོ་དང༌། ཉེ་སྙིང་དང༌། ས་བོན་ཏེ་
158

དམིགས་བསལ་འགའ་ཞིག་ནི་གཞུང་སོ་སོ་དང་བླ་མའི་མན་ངག་གཙོའོ་སྟེ་གཙོ་བས་
སྔགས་ཀློག་དང་ཇི་བཞིན་བསྟན་མི་དགོས་སོ། །དེ་ལྟར་སྔགས་ཀྱི་ཀློག་ཚུལ་དངོས་
བསྟན་པ་འདི་ནི། བློ་གྲོས་ཀྱི་སྟོབས་དམན་པས་མཁས་གཞུང་སོ་སོའི་དོན་གོ་མི་ནུས་
པ་འགའ་ཞིག་ལ་ཕན་པའི་ཕྱིར་གཞུང་དེ་དག་གི་ལེགས་ཆ་ཕྱོགས་གཅིག་ཏུ་བཏུས་པ་
ཡིན་ཞིང་། སྔགས་ཀྱི་ཡི་གེ་དེ་དག་ཀྱང་ས་སོགས་ཁམས་གང་ཡིན་དང༌། མགྲིན་པ་
སོགས་སྐྱེ་གནས་གང་ནས་སྐྱེ་དང་༌། ས་དགྲ་མེ་སོགས་ད་དྲ་གང་ཡིན་དང༌། ས་ཆུ་
གྲོགས་སོགས་གྲོགས་གང་ཡིན་བརྩི་ཚུལ་དང་། མིང་ཚིག་སོགས་ངོ་བོ་གང་ཡིན་དང་།
དབྱངས་བཅུ་དྲུག་དང་གསལ་བྱེད་སོ་བཞི་སོགས་དབྱེ་བ་བྱེད་ཚུལ་དང་།
དབྱངས་
གསལ་སྒྲ་གནས་ཕོ་མོ་ཕྱི་ནང་སོགས་མིང་གི་རྣམ་གྲངས་དུ་ཡོད་དང༌། རིང་པོ་སོགས་
ལྕི་བ་ངོས་འཛིན་ཚུལ་དང༌། རྐྱང་པ་ལྟ་བུ་ཡང་བ་ངོས་འཛིན་ཚུལ་སོགས་ཞིབ་ཅིང་
རྒྱས་པ་ནི་མཁས་པའི་གཞུང་འགྲེལ་པ་དང་ས་བཅད་རྣམས་སུ་ཡོད་པས་དེ་དག་ལས་
མཁྱེན་པར་མཛོད་ཅིག །ཀློག་ཚུལ་དངོས་བསྟན་མདོར་བསྡུས་འདི་ནི་བནྡེ་སྟེ་བཙུན་
པ་མཧཱ་པཎྜི་ཏ་ངག་དབང་རྡོ་རྗེས་བྲིས་པ་ཡིན་ནོ། །དེ་ལྟར་བྲིས་པའི་དགེ་བས་རང་
དང་གཞན་གྱི་གནས་སྐབས་དང་མཐར་ཐུག་གི་དོན་གཉིས་ལྷུན་གྱིས་འགྲུབ་པར་ཤོག་
ཅིག །ཅེས་པ་འདི་ནི་མཁས་པ་ཆེན་པོ་ཇོ་ནང་པ། སྣར་ཐང་པ། དཔང་ལོ་བློ་གྲོས་
བརྟན་པ་རྣམས་ཀྱི་གསུང་དང་། ལོ་ཙཱ་བ་ཚེ་བརྟན་རྒྱལ་མཚན་གྱིས་མཛད་པའི་
སྔགས་ཀློག་གསེར་གྱི་ཡང་ཞུན་གྱི་དགོངས་དོན་ལས། སྔགས་ཀྱི་ཡི་གེའི་ཀློག་ཚུལ་
དངོས་( ཏཱ་ར་ནཱ་ཐ། དཔལ་དགེ་འདུན་གྲགས་པ་) བསྟན་པ་མདོར་བསྡུས་ཙམ་གོ་
བདེ་བར་བཀོད་པ་ཡིན་ནོ། །འགྲེལ་པ་དཔེར་བརྗོད་དང་བཅས་པ་ནི་གང་གི་སློབ་
བུའི་ཐ་ཤལ་དགེ་སློང་སུ་དྷརྨེ་ཤྭ་རས་བགྱིས་སོ། །མངྒ་ལཾ། །
159